《记蝎》
明代·顾清

读书心二三，耳闻窗蝎走。捲纸濡馀膏，火起蝎在牖。

抑首伏不行，翘尾若有候。人言蝎易得，此意殊未究。

怀毒乃忘身，祸起遂莫救。柳州怜蝮蛇，释械低予首。

因诗戒宵人，阴贼恒反受。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。